**Tunak Tunak Tun** (ידוע גם בתור: **Tunak**) הוא סינגל שהוקלט על ידי הזמר ההודי דאלר מהנדי. השיר יצא לאור ב-1998 והוא היה הקליפ ההודי הראשון שנוצר באמצעות טכנולוגיית מסך כחול.

השיר והסרטון זכו להצלחה בהודו, ומהנדי הוכתר ככוכב הפופ הגדול והפופולרי ביותר בהודו באותה תקופה. ומאוחר יותר הוא זכה להצלחה בינלאומית, במיוחד לאחר שהפך לתועפת אינטרנט בשנות ה-2000.

רקע
---

הווידאו הקליפ של השיר היה הראשון בהודו שנעשה באמצעות טכנולוגיית מסך כחול, ואפשרה לזמר להציג את עצמו על רקעים שונים שנוצרו על ידי מחשב, הכוללים נופי מדבר והרים וכן על רקע כנסיית וסילי הקדוש.

הווידאו של השיר הופק בתקציב חסר תקדים של 25 מיליון רופי.

וידאו קליפ
----------

הקליפ עוקב אחר עלילה פשוטה על ארבעה גברים (את כולם מייצג מהדי), המייצגים את ארבעת היסודות ולבושים בלבוש הודי מסורתי. הגברים מתחילים ככוכבי שביט העשויים מים, אדמה, אוויר ואש לפני שהופכים לבני אדם. כל אחד מהם מתחיל לשיר, לרקוד ולהצביע זה על זה כאילו הם דנים במשהו. לאחר מכן, הגברים מתמזגים בכך שהם חוזרים תחילה למצבי השביט שלהם ואז מתמזגים ליצירת אדם נוסף, אשר לבוש בלבוש בצבע זהב.

במילות השיר הזמר מדבר על הצלילים של כלי נגינה הנקרה "טומבי", שהוא כלי נגינה מסורתי מאזור חבל פנג'אב בצפון הודו.

נכון ל-1 במרץ 2022, הקליפ זכה ליותר מ-190 מיליון צפיות בערוץ "Sony Music India" ב-יוטיוב.

ביקורת
------

השיר והקליפ זכו לביקורת שלילית מהמגזין "Rashtriya Sahara" בשנת 1998. למרות זאת, השיר הפך להצלחה מסחרית ב-1998, והפך ללהיט הבאנגרה הגדול ביותר באותה תקופה.

השיר בתרבות העולמית
-------------------

עד שנת 1999, השיר היה ידוע בצורה בינלאומית, במדינות כמו בריטניה, ארצות הברית, וגם בשווקים במזרח הרחוק כמו יפן. בסין, הוא זכה לפופולריות בגלל מילותיו, שנשמעות כמו מילים לא הגיוניות, והוא קיבל את השם הסיני, "我在東北玩泥巴" ("אני משחק חימר בצפון מזרח סין").

בשנות ה-2000, השיר קיבל פופולריות בינלאומית גדולה יותר באינטרנט כסרטון ויראלי. בתגובה, חברת משחקי הווידאו Blizzard Entertainment שילבה את הריקוד שמופיע בווידאו קליפ של השיר כאנימציית הריקוד של הדמות "דרנאיי" במשחק התפקידים מרובה המשתתפים שלהם וורלד אוף וורקראפט בשנת 2007. ריקוד זה נכלל גם כאיסטר אג במשחק הווידאו Medal of Honor: Allied Assault.

קישורים חיצוניים
----------------

* מילות השיר "Tunak Tunak Tun" באתר Genius
* סרטון השיר "Tunak Tunak Tun" באתר יוטיוב

הערות שוליים
------------

1. 1 2  "Tunak Tunak Tun". *dalermehndi.com*. אורכב מ-המקור ב-2011-08-14. נבדק ב-2011-04-22.
2. 1 2 3 4  "Bhangra Beat Transforms Indipop Scene". *Billboard*. Nielsen Business Media. **111** (39): 101. 25 בספטמבר 1999. `{{cite journal}}`:  (עזרה)
3. ↑  Rizwan, Sahil (5 בדצמבר 2016). "How Daler Mehndi's "Tunak Tunak Tun" Became A Global Viral Phenomenon". Buzzfeed. נבדק ב-26 ביולי 2017. `{{cite news}}`:  (עזרה)
4. ↑  AnjaliGera, Roy (2016). *Bhangra Moves: From Ludhiana to London and Beyond*. New York: Routledge. p. 91. ISBN 9781351574006.
5. ↑  "Better luck next time: Daler Mehndi". *Rashtriya Sahara*. Sahara India Mass Communication. **6** (7–12): 147. 1998. With sum of Rs 2.5 Crores Daler was supposed to make Music Video.
6. ↑  "Coffee Run!!! ft. Daler Mehndi! (4 minutes)". deadmau5. 14 במרץ 2014. ארכיון מ-2021-12-13. נבדק ב-5 בדצמבר 2018 – via YouTube. `{{cite web}}`:  (עזרה)
7. ↑   Tunak Tunak Tun, בביצוע Daler Mehndi - Tunak Tunak Tun Video, סרטון באתר יוטיוב
8. ↑  "Better luck next time: Daler Mehndi". *Rashtriya Sahara*. Sahara India Mass Communication. **6** (7–12): 147. 1998.
9. ↑  "我在東北玩泥巴". ארכיון מ-2021-12-13 – via YouTube.
10. ↑  "Daler Mehndi Tunaks his way into World of Warcraft". asiancorrespondent.com. 18 במרץ 2008. נבדק ב-22 ביולי 2014. `{{cite web}}`:  (עזרה)
11. ↑  "Medal of Honor: Allied Assault: Spearhead Easter Egg - Make the Player Models Dance". The Easter Egg Archive. נבדק ב-27 בינואר 2019. `{{cite web}}`:  (עזרה)